PRITARTA

Vilniaus lopšelio-darželio „Šermukšnėlė“

Įstaigos Tarybos

2021 m. sausio mėn. 04 d.

Nutarimu Protokolo Nr. 01

PATVIRTINTA

Vilniaus lopšelio-darželio „Šermukšnėlė“

Direktoriaus

2021 m. sausio mėn. 04 d.

įsakymu Nr. V-01

**VILNIAUS LOPŠELIS-DARŽELIS „ŠERMUKŠNĖLĖ“**

**2021 METŲ**

**VEIKLOS PLANAS**

Vilnius, 2021

**I. VIZIJA, MISIJA**

**VIZIJA**

Nuolat besimokanti, puoselėjanti tautinį identitetą, saugi, atvira šeimai ir partnerystei ikimokyklinio ugdymo įstaiga, orientuota į šiuolaikinio ugdymo(si) strategijas, kurios tenkina prigimtinius, kultūrinius vaiko poreikius bei atskleidžia unikalius vaiko gebėjimus.

**MISIJA**

Įgyvendinant valstybinę švietimo politiką, teikti kokybiškas, šiuolaikinės visuomenės ir lopšelio-darželio „Šermukšnėlė“ bendruomenės poreikius atitinkančias ankstyvojo, ikimokyklinio ir priešmokyklinio (1,5 – 6 metų vaikams) ugdymo paslaugas.

**II. DUOMENYS APIE ĮSTAIGĄ**

Vilniaus lopšelis-darželis „Šermukšnėlė“ – Vilniaus savivaldybės biudžetinė, nesiekianti pelno ikimokyklinė vaikų ugdymo institucija, padedanti tėvams vykdyti vaikų ugdymo funkcijas. Lopšelis–darželis savo veiklą grindžia Lietuvos Respublikos Švietimo įstatymu, Lietuvos Respublikos Konstitucija, Vaiko teisių apsaugos įstatymais,Vyriausybės nutarimais, Švietimo ir mokslo ministerijos bei steigėjo norminiais teisės aktais, Lietuvos Respublikos įstatymais, Lietuvos Respublikos Vyriausybės nutarimais, švietimo ir mokslo ministro įsakymais, kitais teisės aktais, Lopšelio – darželio nuostatais.

Darželio įsteigimo data – 1978-05-12.

Teisinė forma – savivaldybės biudžetinė įstaiga.

Darželio buveinė – Didlaukio g. 66, LT-08325 Vilnius.

Institucijos grupė – 3110 (ikimokyklinio ugdymo įstaiga), tipas – 3112 (lopšelis-darželis).

Juridinis statusas – 1 (juridinis asmuo), identifikavimo kodas – 290029950.

Ugdymo forma – dieninė.

Tel.: (8~5) 277 9829, (8~5) 277 9805.

El. paštas: rastine@sermuksnele.vilnius.lm.lt

Interneto svetainės adresas: [www.sermuksnele.lt](http://www.sermuksnele.lt)

Lopšelis–darželis ikimokyklinį ugdymą vykdo vadovaudamasis Lietuvos Respublikos švietimo ir mokslo ministro patvirtintomis rekomendacijomis, atnaujinta ir steigėjo pritarta programa. Priešmokyklinis ugdymas organizuojamas vadovaujantis priešmokyklinio ugdymo ir ugdymosi programa, patvirtinta Lietuvos Respublikos švietimo ir mokslo ministro. Atsižvelgiama į lopšelio – darželio bendruomenės reikmes, taip pat į vaikų poreikius ir interesus, konkretinamas ir individualizuojamas ugdymo turinys.

Vilniaus lopšelyje-darželyje „Šermukšnėlė“ veikia 12 grupių, iš jų: 9 grupėse ugdymas lietuvių k., 3-ose - rusų k. Grupės komplektuojamos pagal „Vaikų priėmimo į Vilniaus miesto švietimo įstaigų ikimokyklinio ir priešmokyklinio ugdymo grupes organizavimo tvarkos aprašą“. Įstaigoje veikia 2 lopšelio, 6 – darželio ir 4 – priešmokyklinio ugdymo grupės. Įstaigoje kiekvienas vaikas priimamas kaip asmenybė, garantuojama teisė ir galimybė augti sveikam, gyventi saugioje aplinkoje, būti mylimam ir jaustis vertingu. 2020 m. rugsėjo mėn. sukomplektuotos grupės, kurias lanko 217 vaikų.

Įstaigoje dirba 27 pedagogai, psichologė, logopedė ir socialinė pedagogė. Viena auklėtoja mokosi - siekia pedagoginio ikimokyklinio išsilavinimo. Pedagogų išsilavinimas užtikrina įstaigos uždavinių įgyvendinimą, tenkina tėvų ir vaikų poreikius.

Pedagogų kvalifikacija yra lemiantis veiksnys užtikrinant įstaigos veiklos kokybę, todėl sudarytos sąlygos tobulinti savo profesinę kompetenciją. Įstaigoje 5 pedagogai turi mokytojo - metodininko kvalifikacinę kategoriją, 7 pedagogai – vyresniojo mokytojo, 17 pedagogų - mokytojo kvalifikacinę kategoriją. Logopedė turi eksperto kvalifikacinę kategoriją.

**III. SVARBIAUSI ĮSTAIGOS PASIEKIMAI PRAĖJUSIAIS MOKSLO METAIS**

* Suorganizuota Vilniaus miesto ikimokyklinio ugdymo įstaigų metodinė-praktinė konferencija „Eko gyvensena ir aplinkosauga. Čia tik šiukšlytė...“;
* Akcija „Mes rūšiuojam“;
* Suorganizuota kasmetinė akcija „Padovanok gerumą sergantiems vaikams“, kurios metu darželio Kaziuko mugėje vaikų „uždirbti“ pinigėliai dovanojami Vilniaus Santariškių ligoninės onkohematologijos skyriaus vaikams;
* Socialinių bei emocinių sunkumų įveikimo programa „Zipio draugai;
* Veiksmo savaitė „Be patyčių“ 2020 m. kovas;
* Tęstinis tarptautinis projektas „Visa Lietuva skaito vaikams“;
* Vaikų sveikatos stiprinimui skirta Žemės ūkio ministerijos koordinuojama paramos programa „Pienas vaikams“ ir „Vaisių vartojimo skatinimas mokyklose“;
* Vykdant programą „Vaisių ir daržovių bei pieno ir pieno produktų vartojimo skatinimas vaikų ugdymo įstaigose“, kurią administruoja bei vykdo VšĮ Kaimo verslo ir rinkų plėtros agentūra kartu su Žemės ūkio ministerija, mūsų ugdymo įstaigoje pasodintas obelų ir kriaušių sodas.
* Tarptautiniai eTwinning projektai.
* Respublikinė sporto pramoga „Nykštukų bėgimas. Žiema 2020“;
* Projektas “Gyventi sveikai – gera!”.

**LOPŠELIO-DARŽELIO PEDAGOGAI IR UGDYTINIAI DALYVAVO:**

* Tarptautiniame švietimo įstaigų bendruomenių ekologinio - socialinio švietimo projekte „Saulėto oranžinio traukinio kelionė“;
* Tarptautiniame projekte „Mano gardžiausias pyragas“;
* Respublikiniame projekte „Papuošiu Kalėdas sava eglute“;
* Gamtosauginiame projekte „Mūsų mažieji sparnuotieji draugai“;
* Vilniaus miesto ikimokyklinių įstaigų konferencijoje „Eksperimento ir kitų STEAM metodų taikymas vaikų ikimokykliniame ir priešmokykliniame ugdyme“;
* Vilniaus miesto ikimokyklinių įstaigų konferencijoje „Kai pedagogės žaidžia: naratyvinio žaidimo metodo taikymas“;
* Vilniaus ikimokyklinio ugdymo įstaigų vaikų meninių-kūrybinių veiklų projekte „Moliūgų išdaigos“;
* Vilniaus lopšelio-darželio "Molinukas" virtualiame folkloro festivalyje „Žalia girelė jau geltonuoja“;
* Respublikinėje ikimokyklinio ir priešmokyklinio amžiaus vaikų kūrybinių piešinių, darbelių, nuotraukų parodoje „Mano stebuklingas skėtis“;
* Respublikinėje virtualioje ikimokyklinio ir priešmokyklinio amžiaus vaikų, pedagogų ir tėvų kūrybinių darbų parodoje „Laukimo ratas“;
* Respublikinėje ikimokyklinio ir priešmokyklinio amžiaus vaikų, jų tėvų, mokytojų kūrybinių darbų fotografijų parodoje „Arbata su Kalėdų nykštuku“.
* Pilietinėje iniciatyvoje „Atmintis gyva nes liudija“.

**IV. SUNKUMAI, SU KURIAIS SUSIDŪRĖ ĮSTAIGA, PRAĖJUSIAIS MOKSLO METAIS**

Daugėja kalbos sutrikimų turinčių vaikų ir vaikų, turinčių elgesio bei emocinių problemų;

Keletui pedagogų pasiūlyta tobulinti darbo su informacinėmis technologijomis įgūdžius;

Mokytojų ir tėvų veiklos dermė skatinant vaiko pasiekimus ir juos vertinant.

**V. MOKYKLOS VEIKLOS SRIČIŲ ANALIZĖ**

|  |  |  |
| --- | --- | --- |
| **Vidiniai veiksniai** | **Stiprosios pusės** | **Silpnosios pusės** |
| **Lopšelio-darželio kultūra/etosas** | Vadovaujamasi bendra vertybių sistema (draugiškas ir palankus vaikams ir darbuotojams mikroklimatas; vaiko poreikiams pritaikyta ir aprūpinta edukacinė aplinka; tikslų vieningumas ir atsakomybė už ugdymo(si) rezultatus; nuolatinis mokymasis ir tobulėjimas; pedagoginio meistriškumo ir ugdymo kokybės siekis; tautinių tradicijų ir papročių puoselėjimas.Bendruomenės nariai didžiuojasi savo įstaiga.Bendruomenė patenkinta estetiniu lopšelio-darželio įvaizdžiu ir dalyvauja jį puoselėjant.Užmegzti bendradarbiavimo ryšiai su lietuviškomis mokyklomis, pasirašytos bendradarbiavimo sutartys su miesto švietimo ir socialinių paslaugų teikimo įstaigomis.  | Į darželio tradicijų kūrimą per menkai įsitraukia tėvai.  |
| **Vaiko ugdymas ir ugdymasis** | Veiksmingai ir racionaliai įgyvendinama lopšelio-darželio strategija ugdymo srityje: tenkinami ugdytinių poreikiai ir tėvų lūkesčiai, užtikrinamas visuminis asmenybės ugdymas, aukšta ugdymo kokybė.Ugdymo procesas organizuojamas vykdant atnaujintą lopšelio-darželio ikimokyklinio ugdymo programą ir bendrąją priešmokyklinio ugdymo ir ugdymosi programą. Ugdymas grindžiamas kompetencijomis, į vaiką orientuota veiksena, interaktyviais metodais. Stiprinama vaikų sveikata, puoselėjamas kūrybingumas, savarankiškumas, atsakingumas. | Tobulintina mokytojų veiklos planavimo kokybė, atsižvelgiant į „Ikimokyklinio amžiaus vaikų pasiekimų aprašą“.Personalui trūksta informacinių komunikacinių technologijų valdymo įgūdžių ir motyvacijos nuosekliai jas taikyti ugdymo procese.Ugdymosi motyvacijos palaikymas.Šeimos įtraukimas į vaikų ugdymosi procesą. |
| **Vaiko ugdymo(si) pasiekimai** | Įstaigoje laipsniškai kuriama savita vaikų pasiekimų vertinimo sistema – vykdomas vaikų daromos pažangos stebėjimas pagal veiklos sritis. Vaiko pažangos ir pasiekimų vertinimas kaupiamas vaiko pasiekimų aplanke.Tėvai sistemingai ir laiku gauna išsamią informaciją apie vaikų pasiekimus ir pažangą, darželio veiklą. Darželio ugdytiniai labai gerai pasirodo respublikiniuose konkursuose ir miesto renginiuose.  | Mokytojų ir tėvų veiklos dermė skatinant vaiko pasiekimus ir juos vertinant. |
| **Parama ir pagalba vaikui, šeimai** | Palankus psichologinis darželio mikroklimatas. Bendruomenės nariai žino savo teises, pareigas, jomis vadovaujasi, prisiima atsakomybę. Įstaigoje įgyvendinamos konfliktų prevencijos priemonės (etikos kodeksas).Lopšelyje-darželyje garantuojamos prigimtinės vaiko teisės, saugi ir ugdanti aplinka.Ugdytiniai įstaigoje jaučiasi saugūs, žino į ką gali kreiptis iškilus problemai.Teikiama metodinė ir informacinė pagalba šeimai, logopedo, psichologo ir socialinio pedagogo pagalba. | Pagalbos ir paramos šeimai įvairovė. |
| **Ištekliai** | Įstaigoje dirba brandus, turintis ilgametę patirtį ir nuolat tobulėjantis personalas.Kasmet vykdoma įstaigos finansinės veiklos ir materialinių išteklių apskaitos kontrolė, atsiskaitoma steigėjui, lopšelio-darželio tarybai ir tėvams. Ugdymo lėšos, surinktos iš tėvų naudojamos racionaliai ir tikslingai (rengiami viešųjų pirkimų planai).Atnaujinta edukacinė aplinka.Kompiuterizuotos visos darbo vietos. | Lėšų trūkumas riboja ugdymo priemonių įsigijimą, pastato renovacijos darbus.Pasenusi įstaigos santechnika, reikia ją dalinai atnaujinti.Patalpų stoka papildomam ugdymui, fiziniam vaikų lavinimui. |
| **Mokyklos valdymas**  | Įstaigos vadovas - kompetentingas, aukštos kvalifikacijos, turintis žinių bei vadybinių gebėjimų, kuriuos sėkmingai panaudoja įstaigos valdyme, užtikrinant kokybišką ugdymo proceso planavimą ir organizavimą bei darbuotojų motyvavimą.Bendruomenė dalyvauja metinės veiklos plano įgyvendinime, bendradarbiauja metodinėje grupėje, dalijasi patirtimi, keičiasi idėjomis.Vadovai sugeba sutelkti darbuotojus į vieningą visumą. | Ne visada savivaldos institucijos pasižymi aktyvumu. Nepakankamai efektyviai veikia įstaigos stebėsenos, vertinimo ir įsivertinimo sistema. Ne visi lopšelio-darželio bendruomenės nariai yra aktyviai įsitraukę į vadybos procesus.  |
| Stipriosios pusėsLopšelio-darželio bendruomenės sukurta ir atnaujinta ikimokyklinio ugdymo programa atitinka valstybės nustatytus reikalavimus, dera su kitomis edukacinėmis programomis, vykdomomis darželyje.Įstaigoje ugdymo(si) procesas organizuojamas kokybiškai, atliepia vaikų ugdymo(si) poreikius, tėvų lūkesčius.Lopšelio-darželio veikla paremta parama ir pagalba vaikui ir šeimai.Sudarytos sąlygos vaikų saviraiškos, fiziniams, socialiniams, emociniams poreikiams tenkinti.Bendruomenės nariai dalyvauja kuriant mokyklos strategiją.Dirba kvalifikuoti pedagogai ir kiti specialistai, nedidelė darbuotojų kaita.Vadovas iniciatyvus, telkiantis bendruomenę, buriantis komandas, vertinantis ir gerbiantis bendruomenės narius. | Silpnosios pusėsNepakankamas tėvų aktyvumas ir jų siekis dalyvauti vaikų ugdymo procese.Tobulintina informavimo sistema organizaciniais, metodiniais, pagalbos, paramos šeimai ir kitais socialiniais bei edukaciniais klausimais.Skatintinas mokyklos savivaldos institucijų veiklumas.Nepakankamai išnaudojama socialinė partnerystė siekiant ugdymo kokybės ir įvairovės. Įstaiga neturi patirties, užsienio kalbos įgūdžių rengiant ES projektus ir negali įsisavinti atitinkamų lėšų. |
| GalimybėsLengvatos už vaiko išlaikymą ikimokyklinėje įstaigoje, skatina daugiavaikes šeimas naudotis ugdymo įstaigos paslaugomis, sudaro sąlygas žmonėms aktyviau integruotis į darbo rinką, suteikia vienodo starto galimybes vaikams iš nepasiturinčių šeimų. Rengiant projektus, bendradarbiaujant su užsienio partneriais atsiranda galimybės pasinaudoti ES lėšomis ir pagerinti lopšelio-darželio materialinę ir intelektualinę bazę.Efektyviai naudojant gaunamas lėšas, yra galimybės kurti funkcionalias edukacines aplinkas, turtinti ir atnaujinti įstaigos vidaus ir išorės aplinką. Yra bendruomenės poreikis kurti specialias ugdymosi aplinkas vaikų saviraiškai, kūrybai, mąstymui ir kalbai lavinti. | GrėsmėsDaugėja vaikų, turinčių ugdymosi sunkumų, emocijų ir elgesio sutrikimų. Kompiuterinės technologijos išstumia knygą, kūrybinius žaidimus, gyvą bendravimą. |

**VI. PRIORITETAI**

**UGDOMOSIOS KOKYBĖS GERINIMAS.**

**FIZINIO AKTYVUMO STIPRINIMAS, KŪRYBIŠKUMO, NAUJŲ UGDYMO GALIMYBIŲ TAIKYMAS LAUKO ERDVĖSE.**

**APLINKOSAUGOS ĮGŪDŽIŲ PUOSELĖJIMAS, BENDRAUJANT IR BENDRADARBIAUJANT ŠEIMAI IR ĮSTAIGAI.**

**I PRIORITETAS**

**Ugdomosios kokybės gerinimas.**

**TIKSLAS:**

**Priešmokyklinio ir ankstyvojo ugdymo kokybės gerinimas dalijantis gerąja patirtimi.**

**UŽDAVINIAI:**

Atnaujinti vaikų asmeninės pažangos stebėjimo ir į(si)vertinimo sistemą.

Tikslingas ugdymo planavimas atsižvelgiant į vaikų poreikius, pažangą.

Pedagogų gebėjimus atpažinti vaikų ugdymosi sunkumus ir teikti reikiamą pagalbą stiprinimas.

Specialiųjų ugdymosi poreikių vaikų integravimas ir jų poreikių tenkinimas.

Įtraukus vaikų dalyvavimas įstaigos gyvenime.

Ugdymo turinio projektinės veiklos plėtojimas ir vykdymas.

|  |  |  |  |  |
| --- | --- | --- | --- | --- |
| **Priemonės** | **Atsakingi** | **Data** | **Kaštai** | **Tikslo įgyvendinimo vertinimo kriterijus** |
| Ikimokyklinio amžiaus vaikų pasiekimų nustatymas pagal vaikų pasiekimų vertinimo sritis.Priešmokyklinio amžiaus vaikų pasiekimų ir pažangos vertinimas pagal kompetencijas. | Direktorius, direktoriaus pavaduotoja ugdymui, pedagogai | 2021 m. balandis, spalis | Žmogiškieji ištekliai | Pedagogai ir tėvai įvertins vaikų pasiekimus ir pažangą. |
| Tikslingas, remiantis vaikų poreikiais ir nukreipiantis į vaikų pasiekimų pažangą, ugdymo planavimas. | Direktorius, direktoriaus pavaduotoja ugdymui, pedagogai | Visus metus | Žmogiškieji ištekliai | Ilgalaikiai pedagogų planai dera su vaiko ugdymosi poreikiais, o trumpalaikiai pedagogų veiklos planai parengti pagal „Plaukimo takelio“ metodą – veikla planuojama įgyvendinant išsikeltą rezultatą – vaikų pasiekimus. Vaikų ugdomoji veikla tikslingesnė, motyvuojanti, įdomesnė. |
| Metodinė pagalba planavimui ir vaikų vertinimui. | Direktoriaus pavaduotoja ugdymui | Visus metus | Žmogiškieji ištekliai | Pedagogai gaus tinkamą metodinę pagalbą veiklos planavimui ir vaikų pasiekimų vertinimui. |
| Informacinių stendų rengimas tėvams vaikų kalbos ugdymo, vaikų sveikatingumo ir psichologinėmis temomis. | Pedagogai, direktoriaus pavaduotojas ugdymui, logopedas, psichologas, kūno kultūros mokytojas | 2021 m.  | Žmogiškieji ištekliai | Parengti sveikatingumo, ekologiniai, saugaus eismo, socializacijos ir kt. projektai praplečia ugdymo programos įgyvendinimą. |
| Pedagogai supažindina tėvus su vaiko pažangos ir pasiekimų vertinimo kriterijais, konsultuoja individualių vaiko gebėjimų ugdymo klausimais. | Direktorius, direktoriaus pavaduotojas ugdymui, pedagogai | 2021 m. balandis, spalis ir pagal individualius poreikius | Žmogiškieji ištekliai | Pedagogų kompetencijos augimasir profesionalesnis tėvų konsultavimas apie individualią vaiko pažangą. |
| Vaiko gerovės komisijos veikla ir informacija tėvams. | VGK | Visus metus | Žmogiškieji ištekliai | Aptarta VGK veikla, informuoti tėvai. |
| Įstaigos vidinio įsivertinimo tyrimai. | Direktorius, direktoriaus pavaduotojas ugdymui, strateginio plano stebėsenos grupė | 2021 m. gegužė | Žmogiškieji ištekliai | Atliktas strateginio plano įgyvendinimo stebėsenos tyrimas. |
| Teorinė ir praktinė metodinė pagalba pedagogams, kaip atpažinti individualius vaikų ugdymosi sunkumus ir teikti reikiamą pagalbą. Sudaryti SUP vaikams tinkams sąlygas ugdytis kartu su kitais vaikais. | Direktorius, direktoriaus pavaduotojas ugdymui, VGK, pedagogai, specialistai | Visus metus | Žmogiškieji ištekliai | Pedagogai dalyvaus mokymuose kaip atpažinti individualius vaikų ugdymosi sunkumus ir teikti reikiamą pagalbą SUP vaikams. |
| Teikti kokybiškas specialistų paslaugas, organizuoti individualias konsultacijas tėvams, kurių vaikai turi specialiųjų ugdymosi poreikių. | Direktorius, direktoriaus pavaduotojas ugdymui, VGK, pedagogai, specialistai | Visus metus | Žmogiškieji ištekliai | SUP vaikai gaus kvalifikuotą specialistų pagalbą, rekomendacijos pedagogams, kaip gerinti SUP vaikų integraciją, informaciniai lankstinukai tėvams. |
| Vykdant patyčių prevenciją, vykdyti tęstinį bendruomenės projektą „Draugaukime“:Dalyvauti kasmetinėje veiksmo savaitėje „Be patyčių“, kurią inicijuoja „Vaikų linija“;Dalyvauti socialinėje akcijoje „Užkrėsk gerumu“;Dalyvauti kasmetinėje akcijoje “Padovanok gerumą sergantiems vaikams“;Suorganizuoti mokymus, konsultacijas pedagogams, auklėtojų padėjėjoms bei įstaigą lankančių vaikų tėveliams. | Direktorius, direktoriaus pavaduotojas ugdymui, VGK, pedagogai, specialistai | Visus metus | Žmogiškieji ištekliai | Dalyvavimas kasmetinėje veiksmo savaitėje „Be patyčių“, kurią inicijuoja „Vaikų linija“, socialinėje akcijoje „Užkrėsk gerumu“.Grupėse bei tarp grupių vaikų vykdytos įvairios draugiškumą skatinančios veiklos, kasmetinė akcija “Padovanok gerumą sergantiems vaikams“.Patyčių prevencijos temomis suorganizuoti seminarai pedagogams, auklėtojų padėjėjoms bei įstaigą lankančių vaikų tėveliams. |
| Dalyvauti tarptautinėje programoje „Zipio draugai“ | Priešmokyklinio ugdymo pedagogai | Visus metus | Žmogiškieji ištekliai | Vaikai įgiję socialinių bei emocinių sunkumų įveikimo gebėjimų, pagerėjusi vaikų emocinė savijauta. |
| Plėtoti ugdytinių ir pedagogų saviraiškos galimybes už įstaigos ribų. Dalyvauti miesto parodose, konkursuose, festivaliuose, sporto renginiuose, ekskursijose, edukacinėse pamokėlėse. | Direktoriaus pavaduotojas ugdymui, pedagogai | Visus metus | Žmogiškieji ištekliai | Efektyvesnė, patrauklesnė ugdomoji veikla. Išaugę vaikų pasiekimai, atsiskleidę individualūs vaikų gebėjimai. |
| Muzikinis įstaigos projektas „Šermukšnėlės natos“ | Direktoriaus pavaduotojas ugdymui, meninio ugdymo pedagogai | 2021 gegužė | Žmogiškieji ištekliai,300 Eur | Efektyvesnė, patrauklesnė ugdomoji veikla. Išaugę vaikų pasiekimai, atsiskleidę individualūs vaikų gebėjimai. |
| Organizuoti saugaus eismo savaites „Aš saugus kelyje“ | Direktorius, direktoriaus pavaduotojas ugdymui, pedagogai | 2021 rugsėjis, spalis | Žmogiškieji ištekliai | Vaikai įgiję žinių apie saugų eismą, praktinių įgūdžių apie saugų elgesį gatvėje. Bendradarbiavimas su Vilniaus PK.  |
| Organizuoti edukacines ekskursijas į Vilniaus Apskrities Priešgaisrinę Gelbėjimo Valdybą. | Direktoriaus pavaduotojas ugdymui, pedagogai | 2021 gegužė | Žmogiškieji ištekliai | Vaikai įgiję žinių apie priešgaisrinę saugą. Bendradarbiavimas su Vilniaus Apskrities Priešgaisrinę Gelbėjimo Valdyba. |

**II PRIORITETAS**

**Fizinio aktyvumo stiprinimas, kūrybiškumo, naujų ugdymo galimybių taikymas lauko erdvėse.**

**TIKSLAS:**

**Stiprinti vaikų sveikatą, kuriant sveiką ir saugią vaikų ugdymo(si) aplinką lauko erdvėse.**

**UŽDAVINIAI:**

Turtinti lauko erdvėse esančius ugdymo centrus kompetencijų ugdymui skirtomis priemonėmis.

Pritaikyti lauko erdves aktyviam judėjimui, jas įrengti pagal vaikų poreikius, atnaujinti sporto priemones.

|  |  |  |  |  |
| --- | --- | --- | --- | --- |
| **Priemonės** | **Atsakingi** | **Data** | **Kaštai** | **Tikslo įgyvendinimo vertinimo kriterijus** |
| Lauke įrengti saugias aktyvumo zonas, atnaujinti sporto priemones   | Direktorius, direktoriaus pavaduotojas ugdymui, direktoriaus pavaduotojas ūkio reikmėms | 2021 m. | 3000 Eur | Lauke įrengta krepšinio aikštelė, žaidimų aikštelių aplinka praturtinta nauja įranga, minkšta danga. Lauko pavėsinėse įrengtos kūrybinės dirbtuvės veiklai su vandeniu, smėliu, moliu ir kita gamtine medžiaga, praplėstos galimybės vaikų aktyviai, kūrybiškai tyrinėjimo veiklai.  |
| Pasitelkiant darželio bendruomenę, rengti edukacines parodas ir veiklas. | Direktorius, direktoriaus pavaduotojas ugdymui, pedagogai | 2021 m. | Žmogiškieji ištekliai | Efektyvesnė, patrauklesnė ugdomoji aplinka, lauke išnaudotos netradicinės erdvės edukacijai. |
| Įsigyti sporto priemonių. | Direktorius, direktoriaus pavaduotojas ugdymui, direktoriaus pavaduotojas ūkiui | 2021 m. | 1000 Eur | Efektyvesnė, patrauklesnė ugdomoji aplinka, išaugęs vaikų fizinis aktyvumas. |

**III PRIORITETAS**

**Aplinkosaugos įgūdžių puoselėjimas, bendraujant ir bendradarbiaujant šeimai ir įstaigai.**

**TIKSLAS:**

**Atskleisti vaikams gamtos svarbą ir reikšmę žmonių gyvenimui, kartu formuojant atsakingus piliečius, siekiančius išsaugoti natūralią, švarią ir gražią aplinką.**

**UŽDAVINIAI:**

Aktyvinti ugdytinių norą pažinti supantį pasaulį ir skatinti poreikį gyventi ekologiškai švarioje aplinkoje.

Renginių, akcijų, talkų metu atskleisti vaikams gamtos grožį, spalvingumą, įvairovę, skatinant susimąstyti, kaip reikia elgtis, kad ji tokia išliktų.

Suteikti elementarių žinių apie elgesio kultūrą gamtoje, pratintis saugoti ir tausoti gamtą, formuoti vaikų supratimą apie gamtos užterštumą;

Išvykų metu stebėti, fotoaparatu fiksuoti aplinkos užterštumo reiškinius.

|  |  |  |  |  |
| --- | --- | --- | --- | --- |
| **Priemonės** | **Atsakingi** | **Data** | **Kaštai** | **Tikslo įgyvendinimo vertinimo kriterijus** |
| Meninės raiškos projektas „Šermukšnės šakelė 2021“ | Pedagogai, direktoriaus pavaduotojas ugdymui, logopedas, psichologas, kūno kultūros mokytojas | 2021 m. kovas - balandis | Žmogiškieji ištekliai | Parengti ekologiniai, socializacijos ir kt. projektai praplečia ugdymo programos įgyvendinimą. |
| Tęstinis ekologinis projektas ‚Mes rūšiuojam 2021“ | Pedagogai, direktoriaus pavaduotojas ugdymui | 2021 m.  | Žmogiškieji ištekliai | Vaikai įgis žinių apie elgesio kultūrą gamtoje, pratinsis saugoti ir tausoti gamtą. |
| Tęstinis vaikų kūrybos projektas „Šiukšlių karalienė‘ | Pedagogai, logopedas, meninio ugdymo pedagogas | 2021 m. vasaris - kovas | Žmogiškieji ištekliai | Paskleista žinutė apie gamtos saugojimą skatins ekologinį vaikų mąstymą. |
| Informacinių stendų rengimas tėvams aplinkosaugos temomis | Pedagogai, direktoriaus pavaduotojas ugdymui, logopedas, psichologas, kūno kultūros mokytojas | 2021 m.  | Žmogiškieji ištekliai | Parengti ekologiniai, socializacijos ir kt. projektai praplečia ugdymo programos įgyvendinimą. |
| Rūpinimasis pasodintu obelų ir kriaušių sodu | Tėvai, pedagogai, direktoriaus pavaduotojas ugdymui, direktoriaus pavaduotojas ūkiui | 2021 m. birželis | Žmogiškieji ištekliai, 100 Eur | Ekologiškos aplinkos kūrimas.Vaikų, tėvelių, pedagogų prižiūrimas sodas užaugs, suklestės, duos vaisius. |
| Gamtosauginė stendinių pranešimų konferencija „Žalioji abėcėlė“ | Tėvai, direktorius, pedagogai, direktoriaus pavaduotojas ugdymui, logopedas, psichologas, kūno kultūros mokytojas | 2021 m. spalis | Žmogiškieji ištekliai | IKT panaudojimas skleidžiant gerąją patirtį. |

**PLANO RENGIMO ŠALTINIAI**

Priešmokyklinio ugdymo bendroji programa, 2014.

Bendroji ankstyvojo ugdymo ir ugdymosi programa.

Lopšelio-darželio ikimokyklinio ugdymo programa.

Ikimokyklinio amžiaus vaikų pasiekimų aprašas, 2014.

Ikimokyklinio ugdymo metodinės rekomendacijos, 2015,

Metodinė priemonė. Vaikų fizinis aktyvumas ir sveikata. Vilnius, 2012.

Dailydienė, O. Jakučiūnienė ir kt. Ikimokyklinio amžiaus vaikų sveikos ir saugios gyvensenos ugdymo programa.

Veiklos įsivertinimo išvados.

Darbo grupių veiklos ataskaitos, steigėjo pateikti prioritetai.

Vilniaus lopšelio-darželio „Šermukšnėlė“ strateginis planas.